
SØGER  LÆRDOM  VED  LÆSNING  OG  VED  TRO 


NUMMER    7 


1.  APRIL  1931 


80.   AARGANG 


DET  GENGIVNE  EVANGELIUMS 
BUDSKAB. 

Af  Hugh  Ireland,  Redaktor  af  »Liahona«. 

Det  Budskab,  at  Kristi  Evangelium  i  hele  dets  Fylde  er 
blevet  gengivet  til  Jorden  i  disse  de  sidste  Dage,  er  af  den 
allerstørste  Betydning  for  Verden.  Dersom  dets  virkelige  Be- 
tydning var  kendt,  vilde  det  blive  modtaget  med  stor  Glæde 
af  alle  Mennesker.  Det  gengivne  Evangelium  omfatter  mange 
herlige  Sandheder  henhorende  til  Menneskets  evige  Skæbne, 
Sandheder,  som  Millioner  hungrer  efter  at  erfare. 

Det  aabenbarer  en  guddommelig  Hensigt  med  dette  jor- 
diske Liv,  og  i  Lys  af  denne  Hensigt  faar  alle  Erfaringer,  der 
er  knyttet  til  Jordelivet,  en  evig  Betydning.  Dets  grundlæg- 
gende Principper  er  saa  enkle,  at  de  kan  forstaas  og  anven- 
des af  alle,  og  dog  omfatter  det  Lærdomme,  som  tilbyder 
dem,  der  har  meget  af  denne  Verdens  Lærdom,  et  videre  og 
mere  tilfredsstillende  Syn  paa  Menneskets  Liv  og  Skæbne, 
end  man  kan  finde  noget  andet  Sted.  Endog  de,  der  er  i  Be- 
siddelse af  de  ædleste  aandelige  Sandheder,  som  kan  findes  i 
andre  Kirker,  vil  erfare,  at  de,  ved  Lydighed  til  det  gen- 
givne Evangeliums  Principper,  kan  erholde  Lys  og  Velsig- 
nelser i  en  Grad,  som  langt  overstiger  alle  deres  Forvent- 
ninger. 

Det  gengivne  Evangelium  tilbyder  Menneskenes  Børn  en 
Kundskab  om  Guds  fuldkomne  Plan  for  Verdens  Frelse.  Den 
blev  aabenbaret  og  forkyndt  i  tidligere  Husholdninger,  men 
gennem  Vantro  og  Apostasi  gik  denne  Kundskab  tabt  for 
Verden  for  en  lang  Tidsperiode.  Dette  Evangelium  er  blevet 
gengivet  i  dets  Fylde,  for  aldrig  at  blive  borttaget  fra  Jorden 
igen,  men  for  at  blive  der,  indtil  alt  ondt  og  alle  Vildfarelser 
er  blevet  overvundet,  og  Kundskaben  om  Gud  skal  fylde  Jor- 
den, ligesom  Vandene  fylder  det  mægtige  Dyb. 

I  Lys  af  det  gengivne  Evangelium  bliver  de  forskellige 
Lærdomme  i  den  kristne  Religion,  som  de  lærde  i  Aarhun- 
dreder  har  diskuteret  om,  gjort  klare  og  tydelige.  De  Prin- 
cipper, som  paany  er  blevet  aabenbaret,  er  i  fuldstændig 
Overensstemmelse  med  de  hellige  Skrifter,  som  bliver  be- 
tragtet som  Grundvolden  for  den  kristne  Tro.  Den  sande 
Form  og  Betydning  af  hvert  Princip  og  hver  Ordinance  i 
Evangeliet  bliver  forklaret,  og  ligeledes  deres  Forhold  til 
hverandre  som  nødvendige  Dele  af  Guds  alt- omfattende 
Plan  for  den  menneskelige  Families  Frelse  og  Ophøjelse. 
Moderne  Aabenbaring  fylder  alle  Mellemrum  af  tilsyne- 
ladende uopfyldte  guddommelige  Løfter  og  Hensigter,  som 
findes  i  andre  Kirkers  Lærdomme,  ubesvarede  Spørgsmaal, 
som  har  ledet  til,  at  mange  ærlige  Mennesker  har  begyndt  at 
betvivle  hele  den  kristne  Religion. 

Vidnesbyrdet  angaaende  det  Værk,  som  Herren  har  op- 
rettet paa  Jorden  i  disse  de  sidste  Dage,  er  af  to  Slags.  Vi 
har  Vidnesbyrdet  fra  dem,  som  modarbejder  Idéen  om  gud- 
dommelig Aabenbaring,  nogle  fordi  de  ikke  tror,  at  Gud 
nogensinde  har  aabenbaret  sig,  andre  fordi  de  tror,  at  noget 
saadant  er  unødvendigt  i  denne  Tid,  eller  fordi  de  er  per- 
sonligt interesseret  i  andre  Religioner,  som  vilde  være  uhel- 
digt stillet,  dersom  Læren  om  Aabenbaring  blev  almindeligt 
anerkendt.  Disse  Mennesker  paastaar  ikke  at  have  under- 
søgt, hvad  de  taler  om,  eller  at  have  sat  disse  Principper  paa 
en  Prøve,  og  som  Følge  deraf  er  de  ikke  kompetente  til  at 
udtale  nogen  Dom,  der  kan  have  nogen  Vægt.  Og  saa  har  vi 
Vidnesbyrdet  af  Hundredetusinder,  levende  og  dode,  som  har 
undersøgt  den  gengivne  Kirkes  Lærdomme  og  sat  dem  paa 
Prøve.  Denne  Skare  af  Vidner,  som  véd,  hvad  de  taler  om, 
erklærer  enstemmigt,  at  de  véd,  uden  en  Skygge  af  Tvivl,  at 
Kristi  sande  Evangelium  er  blevet  gengivet  til  Jorden  med 
alle  de  Kræfter,  Gaver  og  Velsignelser,  som  fandtes   i  den 

oprindelige  Kirke,  for  de  havde  selv  deltaget  i  disse  Gaver 
og  Velsignelser. 

De  evangeliske  Lærdomme,  som  i  disse  sidste  Dage  er  ble- 
vet gengivet  til  Jorden  gennem  Profeten  Joseph  Smith,  og 
som  forkyndes  af  Jesu  Kristi  Kirke  af  Sidste  Dages  Hellige, 
danner  det  storste  Bidrag  til  religiøs  Kundskab,  som  er  ble- 
vet givet  til  Jorden  i  næsten  2000  Aar.  Og  derfor  forLjener  de 
at  blive  taget  i  Betragtning  af  enhver,  der  alvorligt  søger  efter 
Sandheden. 


DEN  DANSKE  MISSION. 

FORAARSKONFERENCER  1931. 
Foraarskonferencerne  vil  i  Aar  blive  afholdt  som  følger: 
Aarhus  10.,  11.,  12.  og  13.  April. 

Aalborg  17.,  18.,  19.  og  20.  April. 
Esbjerg  24.,  25.,  26.  og  27.  April. 
Et  meget  interessant  Program  er  udarbejdet  for  alle  Kon- 
ferencer, og  vi  inviterer  alle  Søskende  til  at  komme  til  Stede. 
Særligt  opfordrer  vi  de  Søskende,  der  bor  udenfor  de  for- 
skellige Byer,  hvor.  Konferencerne  afholdes,  til  at  gøre  sig  al 
mulig  Umage  for  at  kunne  være  til  Stede. 

ANKOMST. 

Ældste  Chas.  T.  Hansen  fra  Salt  Lake  City  ankom  til  Dan- 
mark den  12.  Marts  1931  og  er  blevet  beskikket  til  at  arbejde 
i  Københavns  Distrikt.  Vi  ønsker  ham  Velkommen  til  den 
Danske  Mission  og  nedbeder  Herrens  Velsignelse  over  hans 

ArbeJde-  Holger  M.  Larsen, 

Missionspræsident. 


DEN   NORSKE  MISJON. 

VÅRKONFERENSER  1931. 

Distriktskonferensene  i  den  norske  misjon  vil  bli  avholdt 
som  følger: 

Trondh jerns  distrikt  5. — 6.  april. 
Bergens  distrikt  12.  april. 

Oslo  distrikt  23.  april. 

AVLØSNINGER. 

Eldste  Parley  C.  Kaalstad  blev  hederlig  avlost  fra  sitt  ar- 
beide  i  den  norske  mis  jon,  hvor  han  har  virket  i  22  måneder. 
Hans  tidlige  avlosning  var  en  følge  av  alvorlig  sykdom. 

Eldste  Clarence  A.  Bergesen  blev  hederlig  avlost  fra  sitt 
arbeide  i  den  norske  mis  jon,  hvor  han  har  virket  i  27^2 
måned. 

Eldste  William  Bevan  Anderson  blev  hederlig  avlost  fra 
sitt  arbeide  i  den  norske  misjon  efter  en  virksomhet  paa  24 
måneder. 

Eldstene  Bergesen  og  Anderson  ledsager  eldste  Kaalstad 
til  hans  hjem.  De  avseilte  fra  Oslo,  Norge,  den  6.  mårs,  med 
S/S  »Frederik  VIII«.  Hyrum  D   Jensen> 

Misjonspresident. 


PRÆSTEDØMMET 

KREDSLÆRERNES  LEKTIE  FOR  APRIL, 

Følg  din  Overbevisning. 

Mod  til  at  bekende  har  altid  været  et  godt  Kendemærke 
paa  oprigtige  Kristne.  Med  største  Ærefrygt  betragter  vi  de 
Mænd  og  Kvinder  fra  ældre  og  nyere  Tid,  som  har  haft  Mod 
til  at  hævde  deres  Overbevisning,  trods  Forfølgelse  og  bitter 
Modstand.  Vi  staar  i  Gæld  til  disse  Mennesker.  Hvorledes 
vilde  Verden  i  Dag  have  set  ud,  dersom  vi  ikke  havde  haft 
dem? 

Eksempler: 

a.  Apostlen  Paulus:  »Thi  jeg  skammer  mig  ikke  ved  Jesu 
Kristi  Evangelium;  thi  det  er  en  Guds  Kraft  til  Frelse  for 
hver  den,  som  tror.« 

b.  Paulus'  Uforfærdethed  for  Kong  Agrippa.  (Ap.  G.  26.) 

c.  Daniels  store  Eksempel.  Herrens  beskyttende  Haand. 

d.  Joseph  Smith,  den  uforfærdede  Profet,  som  forsvarede  sin 
Overbevisning  mod  en  Verden  af  Fjender. 

e.  Den  urokkelige  Sandhedskærlighed,  som  blev  udvist  af 
Mormons  Bogs  Vidner. 

Denne  Kirkes  Medlemmer  er  tvunget  til  at  omgaas  Ver- 
dens Mennesker.  Vi  skal  være  i  Verden,  men  ikke  af  Verden. 
Fristelserne  kommer  paa  saa  mange  Slags  Maader,  ikke 
mindst  Fristelserne  til  at  overtræde  Visdomsordet.  Skal  vi  i 
Løbet  af  et  Par  Minutter  sælge  vor  hellige  Overbevisning, 

som  vi  maaske  har  tilkæmpet  os  gennem  store  personlige 
Anstrengelser?  Vær  ikke  bange  for  at  tabe  Menneskers  Ven- 
skab, thi  vor  Himmelske  Faders  Venskab  er  Tusinde  Gange 
mere  værd.  »Vær  tro  mod  dig  selv.  Deraf  følger,  saa  vist  som 
Natten  følger  Dagen,  at  du  ikke  kan  være  falsk  mod  nogen.« 
»Søg  først  Guds  Rige  og  hans  Retfærdighed,  saa  skal  alt  det 
andet  tillægges  eder.« 


DEN  KVINDELIGE  HJÆLPEFORENING 


Valgsproget  1931. 
Lad  os  hjælpe  og  støtte  vore  Ledere.  De  arbejder  for  os, 
lad  os  arbejde  med  dem. 


KREDSLÆRERINDRNES  LEKTIE  FOR  APRIL. 

»Brug  og  Misbrug  af  Biografforestillinger«. 
Biografforestillinger  som  et  Middel  til  Uddannelse. 

1.  Man  lærer  lettest  gennem  Øjet. 

a.  Billeder  opfattes  hurtigere  end  trykte  Bogstaver. 

b.  Billeder  er  derfor  et  ypperligt  Middel  for  Under- 
visning af  Historie. 

c.  Billeder  byder  paa  ubegrænsede  Rejse-Anledninger. 

d.  Gennem  Billeder  holdes  man  underrettet  om  Da- 
gens Begivenheder  og  Problemer. 

e.  Billeder    giver    ogsaa    Indblik    i    andre    Nationers 
Skikke  og  Traditioner. 

f.  Gennem  Billeder  muliggøres  dybere  Sympati  mel- 
lem Mennesker  og  Nationer. 

2.  Et  lovligt  Rekreationsmiddel. 

a.  Biografforestillinger    letter    Sindet    for    besværlige 
Tanker. 

b.  Biografteatrene  er  et  behageligt  Sted  at  tilbringe  en 
Aften  sammen  med  Familie  eller  Venner. 

c.  Biografbilleder    giver    nye    og    interessante    Syns- 
maader  paa  Liv  og  Levemaade. 

3.  Man  bor  opmuntre  Brugen  af  gode  Billeder. 

a.  Vis  paa  alle  Maader,  at  De  foretrækker  de  Billeder, 
som  er  oploftende  for  Moralen. 

b.  Modarbejd  de  umoralske  Billeder. 

B.  Misbrug  af  Biografforestillinger. 

1.  Kan  have  en  nedbrydende  Indflydelse  paa  Karakteren. 

a.  Unøjagtigheder  i  Fremstillingen  lærer  Usandhed. 

b.  Kendsgerninger  kan  forandres,  saa  de  gør  et  uvir- 
keligt Indtryk. 

2.  Kan  virke  moralsk  nedbrydende. 

a.  De  mange  tydelige  Fremstillinger  af  den  moderne 
Forbryderteknik  kan  virke  som  en  Tilskyndelse  til 
Efterfølgelse. 

b.  Fremstilling  af  overvældende  Rigdom  og  Luksus 
kan  opvække  Misfornøjelse  og  Misundelse. 

C.  Slutresultat.  Et  Biografteater  er  et  langt  bedre  Sted  at 
gaa  til  end  mindre  pæne  Restauranter,  Beværtninger  og 
lignende.  Dersom  vi  ikke  aflægger  for  hyppige  Besøg  i 
Biografteatrene,  saa  virker  de  kun  som  sund  Rekreation. 
Lad  os  alle  benytte  vor  Indflydelse  for  at  holde  dem  rene, 
baade  med  Hensyn  til  Moral  og  fysiske  Omgivelser. 


SØNDAGSSKOLEN 


NADVERVERS  OG  KORLEKTIE  FOR  APRIL  MAANED. 

Nadververs: 

Hvorfor  skulde  jeg  vakle,  o  Frelser  kær? 
Al  Tvivl  jo  skjult  i  din  Naade  er. 
Dette  Brød  og  Vand  er  Symboler  paa  dig, 
og  at  du  har  lidt,  o  Frelser,  for  mig. 

Korlektie: 

1.  Kor.,  2.  Kap.,  9.  Vers: 

»Men,  som  der  er  skrevet:  Hvad  intet  Øje  har  set,  og  intet 
Øre  har  hørt,  og  ikke  er  opkommet  i  noget  Menneskes  Hjerte, 
hvad  Gud  har  beredt  for  dem,  som  elske  ham.« 

EMNER  FOR  21/?  MINUTTERS  TALER. 
5.  April:  Kirkens  Organisation  i  de  sidste  Dage. 

12.  April:  Hvad   lærer   de   Sidste   Dages   Hellige   angaaende 
legemlig  Renhed? 

19.  April:  Hvad   menes   der   med   Udtrykket:   »Enhver   maa 
udarbejde  sin  egen  Frelse?« 

26.  April:  Forklar  i  Korthed  de  Sidste  Dages  Helliges  Op- 
fattelse af  Guddommen. 

MEDDELELSE. 
I  Anledning  af  de  mange  Konferencer,  der  afholdes  i  April 
Maaned,  vil  der  denne  Maaned  kun  komme  tre  Lektier  for  de 
forskellige  Sondagsskoleklasser. 


KYSKHED.* 

Læg  ikke  snarligen  Hænder  paa  nogen;  ger  dig  ikke  del- 
agtig i  fremmede  Synder;  hold  dig  selv  ren.«  (1.  Tim.  5:  22.) 

»I  har  hort,  at  der  er  sagt  til  de  gamle:  »De  skal  ikke  be- 
drive Hor.«  Men  jeg  siger  eder,  at  hver  den,  som  ser  paa  en 
Kvinde  for  at  begære  hende,  har  allerede  bedrevet  Hor  med 
hende  i  sit  Hjerte.«  (Math.  5:  27—28.  Læs  ogsaa  1.  Thes.  IV: 
3—7;  Ef.  IV:  17—19;  V:  5;  1.  Kor.  V:  1—13.) 

Kyskhed  bliver  med  rette  regnet  med  blandt  de  højeste  af 
alle  Dyder.  Den  angaar  ikke  alene  det  enkelte  Individs  Ren- 
hed, men  ogsaa  hele  Racens.  Blandt  Umoralens  og  Ukysk- 
hedens  onde  Følger  findes  nogle  af  Menneskets  værste 
Svøber. 

Den  naturlige  Straf,  som  Ukyskheden  indebærer,  gaar  ofte 
ud  over  uskyldige  Ofre  i  flere  Generationer,  hvor  der  da  ikke, 
som  Følge  af  Kønsorganernes  Misbrug,  opstaar  Ufrugt- 
barhed. 

Men  paa  den  anden  Side  er  ikke  Kyskhed  nødvendigvis 
forbundet  med  Cølibat.  Mænd  og  Kvinder,  der  gifter  sig  og 
faar  Børn  under  normale  Omstændigheder,  kan  være  ligesaa 
kyske  som  hvilken  som  helst  Præst  eller  Nonne,  der  lever  i 
Cølibat.  Den  første  Befaling,  der  gives  i  Bibelen:  »Vorder 
frugtbare  og  opfylder  Jorden«,  kan  visselig  opfyldes  uden  i 
nogen  Grad  at  give  Afkald  paa  Kyskhed  og  Dyd. 

Vi  skal  være  kyske  i  vore  Tanker.  Dette  fremgaar  klart  af 
Jesu  Bjergprædiken,  som  ovenfor  er  citeret.  Delte  Princip 
støttes  stærkt  af  moderne  Psykologi.  Ukyske  Tanker  skulde 
hindres  og  forebygges  ved  Hjælp  af  andre  Tanker  og  Inter- 
esser. De  unge  skulde  være  optaget  med  at  skaffe  sig  alsidig 
Kundskab  med  andre  sunde  Interesser.  Paa  Videnskabens, 
Industriens,  Handelens,  Kunstens  og  Religionens  Omraader 
er  der  en  Rigdom  af  sunde,  ædle  Ting,  der  vil  interessere  de 
mest  forskelligartede  Personligheder.  Men  man  kan  ikke  al- 
tid arbejde.  Sund  Rekreation  vil  altid  være  paakrævet.  Denne 
Rekreation  bør  være  af  en  saadan  Beskaffenhed,  at  den  ikke 

*  Fælleslektie  for  alle  Søndagsskolens  Klasser  5.  April  1931. 

■vil  opvække  kønsligt  Begær.  I  denne  Henseende  er  der  i  vor 
Tid  vistnok  Behov  for  Reformer  baade  paa  Dansens,  Litte- 
raturens og  Skuespilkunstens  Omraade,  samt  paa  mange 
andre  Omraader.  Men  der  er  talrige  Former  for  Rekreation, 
der  er  fuldstændig  fri  for  Fristelse  til  at  gøre  galt.  Unge 
Mennesker  bør  kunne  finde  fuldkommen  ren  og  sund  Be- 
skæftigelse ved  at  deltage  i  musikalske  Organisationer,  i 
dramatiske  eller  litterære  Klubber,  i  Sportsforeninger  eller 
lignende.  Dans  behøver  heller  ikke  være  vulgær  og  ned- 
brydende. Saadan  Rekreationsvirksomhed  i  Ungdommen  er 
en  Beskyttelse  mod  Umoral  og  opbygger  den  Selvkontrol, 
Alsidighed  og  Ansvarsfølelse,  der  er  nødvendig  for  et  lykke- 
ligt Ægteskab  og  Familieliv. 

Spørgsmaal. 

1.  Nævn  en  Række  gode  Folger  af  Kyskhed  for: 

a.  Det  enkelte  Individ. 

b.  Menneskeheden  i  Almindelighed. 

2.  Nævn  en  Række  onde  Følger  af  Ukyskhed  for: 

a.  Det  enkelte  Individ. 

b.  Menneskeheden  i  Almindelighed. 

3.  Hvorfor  bliver  kønslige  Synder  fordømt  af  saa  at  sige  alle 
rettænkende  Mennesker? 

4.  Enhver  Mand  forlanger  Kyskhed  hos  sin  Forlovede  og 
Hustru.  Hvilken  Forpligtelse  medfører  dette  for  alle 
Mænd,  unge  og  gamle,  med  Hensyn  til  Kvinderne? 

5.  Bør  ikke  Umoralskhed  hos  Mænd  dommes  ligesaa  strengt 
som  hos  Kvinder? 

6.  Hvad  kan  gøres  for  at  forbedre  den  moderne  Dans? 

7.  Hvorledes  kan  en  streng  Efterlevelse  af  Visdomsordet 
være  en  Beskyttelse  mod  Ukyskhed? 


AABENBARING*  (fortsat). 

Skal  vi  nu  undersøge  den  Teori,  at  Joseph  Smith  og  de 
andre  af  Kirkens  Ledere  sagde  en  Løgn,  da  de  erklærede,  at 
de  havde  set  Syner  og  modtaget  Aabenbaringer? 

Et  Menneskes  Anledninger  til  at  lære  Sandheden  at  kende 
er  i  Almindelighed  indskrænket  til  tre  Muligheder.  Det  er: 
1)  At  den  Ting,  der  skal  bevises,  kommer  i  direkte  Kontakt 
med  en  eller  flere  af  hans  Sanser.    2)  At  anerkende  Paa- 

*  Lektie  for  Søndagsskolens  Senior-  og  Juniorklasser  12.  April. 

stande  af  andre,  som  har  set,  hørt,  folt  etc.  den  Ting,  som 
skal  bevises.  3)  At  undersoge  Sagen  og  drage  Slutninger 
gennem  Tænkning  og  Fornuft. 

Da  der  er  meget  faa  Mennesker,  som  paaslaar  at  have  mod- 
taget Aabenbaringer  og  Syner  fra  Himmelen,  behover  man 
ikke  denne  Gang  at  betragte  den  forste  Mulighed.  Men  lad  os 
se  paa  den  anden  og  tredie.  Har  de,  som  erklærede,  at  de 
var  Redskaber,  gennem  hvem  Gud  arbejdede  for  at  oprette 
sin  Kirke,  nogensinde  paastaaet,  at  de  har  haft  Aabenbarin- 
ger eller  set  Syner?  Dersom  de  har  gjort  saadanne  Paastande, 
lad  os  ved  sund  Tænkning  soge  at  finde  ud,  hvorvidt  disse 
Paastande  er  sande  eller  ej.  Pladsen  tillader  ikke  her  et  de- 
tailleret Studium  af  alle  Kirkens  forste  Ledere.  Vi  skal  der- 
for forst  og  fremmest  henvende  vor  Opmærksomhed  paa  de 
fire  Mænd,  som  først  paastod,  at  de  havde  haft  Aabenbarin- 
ger og  set  Syner,  og  som  var  behjælpelige  ved  Oversættelsen 
af  Mormons  Bog,  nemlig  Joseph  Smith,  Oliver  Cowdery, 
David  Whitmer  og  Martin  Harris.  De  allerfleste  vil  ind- 
rømme, at  dersom  disse  Mænd  virkelig  saa,  modtog  og  hørte 
alt  det,  de  paastod,  saa  er  der  ingen  Tvivl  om,  at  »Mormon«- 
Kirken  var  grundlagt  af  Gud.  Dersom  Mormons  Bog,  Præste- 
dømmet og  alle  de  Aabenbaringer  og  Instruktioner,  disse 
Mænd  paastod  at  have  modtaget,  virkelig  kom  fra  Gud,  kan 
man  let  trække  den  Slutning,  at  de  andre  Lederes  Paastande 
med  Hensyn  til  Aabenbaring  ogsaa  er  sande.  Erklærede 
Joseph  Smith  nogensinde,  at  han  saa  Syner  eller  modtog 
Aabenbaringer?  Svaret  findes  i  Joseph  Smiths  Skrivelser  i 
den  Kostelige  Perle,  2.  Kapitel,  25.  Vers.  Læs  det. 

Hvorledes  forholdt  det  sig  med  de  andre  tre?  Slaa  op  i 
Mormons  Bog  og  paa  første  eller  anden  Side  vil  De  finde 
deres  Vidnesbyrd.  Læs  dem.  Mere  lydelige  Erklæringer  end 
disse  kan  ikke  findes.  Dersom  Folk  vilde  modtage  deres 
Paastande,  vilde  det  ikke  være  nødvendigt  at  gaa  videre  i 
denne  Diskussion.  Men  Folkets  store  Majoritet  tror  dem  ikke. 
Kun  de,  som  i  ydmyg  Bon  har  anraabt  den  Almægtige  om 
Hjælp  og  Oplysning,  véd  med  Sikkerhed,  at  de  har  fortalt 
Sandheden. 

Vort  næste  Skridt  vil  blive  at  adspørge  Fornuften  for  at 
undersøge,  om  deres  Erklæringer  har  Sandsynlighedens 
Præg.  Lad  os  stille  følgende  Spørgsmaal:  1)  Var  der  et  Mo- 
tiv til  at  fremkomme  med  en  Løgn?  2)  Har  disse  Mænds  Op- 
førsel bekræftet  deres  Paastande?  3)  Er  der  noget  andet  Be- 
vis, der  støtter  deres  Paastande? 

Var  der  noget  Motiv  for  en  Logn?  Menneskelig  Erfaring 
har  vist  os,  at  bag  enhver  Logn  af  nogen  Betydning  maa  der 
staa  et  Motiv.  Der  er  sikkert  ingen,  der  vil  modsige  den 
Kendsgerning,  at  dersom  Joseph  Smith  med  Hensigt  for- 
søgte at  bedrage  Verden  i  et  saa  betydeligt  Spørgsmaal  som 
dette,  saa  maa  han  have  været  tilskyndet  af  et  bestemt  Mo- 
tiv. Hvilket  Motiv  kunde  han  have  haft?  Ønskede  han  Be- 
rømmelse, Rigdom  eller  Magt?  Hvad  kunde  han  have  ventet? 

Til  at  begynde  med  lad  os  erindre,  at  han  var  en  Dreng 
paa  14  Aar,  da  han  sagde,  at  han  havde  set  et  Syn.  Dersom 
vi  i  det  hele  taget  kan  tænke  om  den  Mulighed,  at  en  Dreng 
paa  14  Aar  kan  have  udtænkt  en  saa  fuldkommen  Plan  som 
Planen  for  denne  Kirkes  Oprettelse  og  Organisation  har  vist 
sig  at  være,  hvilket  Motiv  kunde  han  saa  have  haft  for  at 
fortælle  en  Løgn?  Han  kunde  maaske  have  ventet  andres 
Agtelse  og  Beundring.  Men  han  vilde  ogsaa  have  haft  en 
Frygt  for  at  virke  taabelig  og  indskrænket.  Det  er  ikke  sand- 
synligt, at  Ønsket  om  Rigdom  vilde  have  haft  halvt  saa  stor 
Betydning  for  denne  unge  Dreng  som  Ønsket  om  at  blive 
beundret. 

Synes  det  for  det  første  ikke  rimeligt,  at  en  ung  Mand,  som 
kunde  udtænke  en  saa  stor  og  intelligent  Plan,  straks  vilde 
have  set,  hvor  stor  Sandsynlighed  der  vilde  være  for,  at  han 
skulde  blive  latterliggjort?  Men  om  han  nu  havde  overset 
dette  i  sin  Plan,  lad  os  saa  huske,  at  hans  Paastand  om  at 
have  set  et  Syn  øjeblikkeligt  gjorde  ham  til  Genstand  for 
Forhaanelse  og  Latterliggørelse.  Præster  prædikede  imod 
ham  fra  Talerstolen,  Venner  vendte  sig  imod  ham,  Kamme- 
rater lo  af  ham,  og  der  var  ingen  andre  end  hans  nærmeste 
Familie,  der  følte,  at  han  var  oprigtig.  Ingen  Ære,  Rigdom 
eller  Magt  kom  til  ham.  Forfølgelse  og  Modstand  var  al  hans 
Belønning.  Han  skriver  selv  om  dette  i  Joseph  Smiths  Skri- 
velser i  den  Kostelige  Perle,  2.  Kap.,  22.  og  23.  Vers.  Læs  det. 
Hvor  forskelligt  blev  ikke  Resultatet  fra  det,  der  skulde  være 
tilsigtet.  Beretningen  om  Synet  bragte  ham  ingen  Ære  og 
Beundring,  men  medførte  netop  de  Ting,  som  Drenge  i  hans 
Alder  har  mest  imod. 

Hvilken  normal  Dreng,  der  saa  totalt  havde  regnet  Fejl, 
vilde  i  Joseph  Smiths  Sted  have  gjort  det  samme,  som  han 
gjorde?  Vilde  han  ikke  have  undgaaet  alle  Henvisninger  til 
Beretningen?  Vilde  han  ikke  have  forsøgt  at  le  det  bort  som 
en  Spog  eller  have  benægtet  det? 

Den  Kendsgerning,  at  Joseph  Smith  gjorde  det  modsatte 

af,  hvad  en  Løgner  vilde  have  gjort  under  lignende  Omstæn- 
digheder, nemlig  bekræftet  sin  Paastand  om,  at  han  havde 
set  et  Syn,  virker  som  et  Bevis  paa,  at  hans  Paastand  var" 
sand. 

Der  gik  mere  end  tre  Aar,  og  ingen  nye  Aabenbaringer  var 
kommet.  Forfølgelsen  var  utvivlsomt  begyndt  at  do  hen. 
Joseph  fortsatte  at  leve  og  udvikle  sig.  I  Løbet  af  tre  Aar 
vilde  meget  af  Hadet  og  Forfølgelsen  sikkert  have  doet  hen. 
Da  han  fyldte  18  Aar,  var  han  sikkert  endnu  mere  følsom 
med  Hensyn  til  Menneskenes  Mening,  end  da  han  var  14. 
Paa  denne  Tid,  da  en  Løgner  mindst  af  alt  vilde  have  tænkt 
paa  at  rejse  en  ny  Storm,  erklærede  Joseph,  at  han  havde 
modtaget  et  nyt  Syn.  Han  sagde,  at  Engelen  Moroni  havde 
vist  sig  for  ham  tre  Gange  i  Løbet  af  Natten  den  23.  Septem- 
ber 1823  og  ligeledes  en  Gang  den  følgende  Dag. 

Dersom  Beretningerne  om  disse  nye  Syn  var  Løgne,  hvad 
maatte  saa  være  hans  Motiv?  Hvorfor  skulde  han  atter  ønske 
at  blive  gjort  til  Genstand  for  Latterliggørelse  i  sit  eget  Sam- 
fund? Kunde  han,  som  i  tre  Aar  have  smagt  Forfølgelsens 
Bitterhed,  have  rejst  en  ny  Storm  uden  at  have  nogen  som 
helst  Hensigt?  Det  synes  saa  urimeligt  at  tænke  det.  Og  dog 
fortalte  han  om  disse  Aabenbaringer  og  udholdt  megen  For- 
følgelse. 

Naar  man  uden  Fordom  betragter  disse  Kendsgerninger, 
er  det  saa  ikke  mere  sandsynligt,  at  Jeseph  Smith  fortalte 
Sandheden,  end  at  han  løj?  Den  21.  September  hvert  Aar 
indtil  1827  sagde  han,  at  han  efter  Aftale  mødte  den  samme 
Engel  Moroni  paa  et  bestemt  Sted  ved  en  Høj,  der  kaldtes 
Cumorah,  og  ved  hver  Anledning  saa  han  de  Guldplader,  der 
skulde  overgives  i  hans  Varetægt.  Den  21.  September  1827 
gav  Engelen  ham  Pladerne,  og  ud  af  et  Syn  kom  der  en 
haandgribelig  Optegnelse. 

Op  til  denne  Tid  havde  han  været  alene,  da  han  modtog 
sine  Syn.  Dersom  det,  der  blev  gjort,  var  Resultatet  af  en 
Løgn,  var  det  et  meget  farligt  Skridt,  der  blev  taget.  Chan- 
cerne for,  at  Løgnen  skulde  blive  opdaget,  var  nu  meget 
større.  Alle,  som  var  indblandet,  maatte  stilles  tilfreds,  ellers 
vilde  Løgnen  blive  røbet.  Paa  den  anden  Side,  dersom  Sy- 
nerne og  Aabenbaringerne  var  virkelige,  vilde  de  nye  Vid- 
ner bestyrke  Troen. 

I  vor  næste  Lektie  skal  vi  undersøge  flere  Beviser. 


Næste  Lektie  kommer  i  næste  Nr. 


156 


SKANDINAVIENS    STJERNE 

Et  halvmaanedligt  Tidsskrift  for  Jesu  Kristi  Kirke 

Af  Sidste  Dages  Hellige. 

Oprettet  i  Aaret  1851. 


Ansvarshavende  Redaktør: 

Holger  M.  Larsen 


Redaktionssekretær  og  Translatør: 

Eva  M.  Giertsen 


1830  —  6  APRIL   —   1931. 


Et  Hundrede  Aar  er  henrundet,  siden  Evangeliet  blev  gen- 
givet til  Profeten  Joseph  Smith,  og  Kirken  blev  organiseret 
den  6.  April  1830  med  blot  6  Medlemmer.  Et  vidunderligt  Aar- 
hundrede  er  passeret.  Guds  Aand  er  blevet  udgydt  over  alt 
Kød,  og  mange  vidunderlige  Forandringer  er  indtraadt. 

Der  har  levet  mange  store  Mænd,  som  har  været  vejledet 
af  Guds  Aand,  og  gennem  dem  har  vi  faaet  mange  Ting,  som 
har  været  til  stor  Velsignelse  for  den  menneskelige  Familie. 

For  at  Kirken  skal  kunne  holde  sig  paa  Højde  med  Tiden, 
maa  den  gaa  fremad,  og,  som  Sidste  Dages  Hellige,  tror  vi 
paa  evig  Fremgang.  Vi  har  ikke  forandret  Kirkens  Hoved- 
principper, men  vi  har  gjort  Fremgang  med  Hensyn  til  de 
forskellige  Maader,  hvorpaa  vi  kan  bringe  Sandheden  til 
vore  Medmennesker.  Under  vor  Forkyndelse  af  Evangeliet 
i  Dag  moder  vi  en  anden  Klasse  Mennesker  end  tidligere. 
Vore  Missionærer  i  Dag  er  af  en  anden  Type  end  de,  der 
blev  udsendt  i  Kirkens  forste  Dage.  Vort  Uddannelsessystem 
er  anderledes.  Vor  Maade  at  rejse  paa  er  anderledes,  og  vore 
Skikke,  baade  i  dette  Land  og  hjemme,  er  blevet  meget  for- 
andret. Og  dog  prædiker  vi  det  samme  Evangelium.  Naar  vi 
møder  Folket  i  Dag,  maa  vi  møde  dem  paa  en  Maade,  som 
tiltaler  dem.  Vi  maa  tale  til  dem  om  de  Ting,  som  interesse- 
rer dem,  og  forsøge  at  bringe  dem  Evangeliet  paa  en  ny  og 
dog  den  samme  gamle  Maade. 

Vore  Medlemmer  i  Dag  lever  under  andre  Omstændig- 
heder. De  er  grebet  af  Udviklingens  Aand.  Vi  maa  møde  de 
Krav,  der  stilles  til  os,  og  lære  nye  og  bedre  Metoder,  hvor- 
ved vi  kan  varetage  deres  Interesser.  Kirken  er  en  Smelte  - 
Digel  og  en  stor  Undervisnings-Institution.  Gennem  dens 
Hjælpeorganisationer  behandler  den  alle  Sporgsmaal  ved 
Hjælp  af  gode  Lektier,  der  er  i  Overensstemmelse  med  Tids- 
aanden.  Den  varetager  alle  Medlemmernes  Interesser  fra  de- 

res  tidligste  Barndom  og  op  til  deres  hojeste  Alderdom.  I 
Kirken  er  der  Plads  for  alle,  og  lykkelig  er  den  Mand,  der 
har  fundet  sin  Plads  og  er  villig  til  at  arbejde  i  sil  Kald. 

Vi  skulde  være  lykkelige  over  at  være  Medlemmer  af  en 
Kirke,  hvor  alle  deltager  i  Arbejdet.  Denne  Kirkes  Fremgang 
beror  paa  den  Kendsgerning,  at  der  ikke  er  nogen  betalte 
Tjenere,  men  at  alle  mandlige  Medlemmer  kan  modtage  et 
Embede  i  Præstedømmet,  hvilket  er  Myndighed  givet  til 
Menneskene,  saa  at  de  kan  virke  i  Guds  Sted.  Gennem 
Præstedømmet,  som  burde  være  det  hojeste  Broderskab  paa 
Jorden,  har  alle  Kirkens  mandlige  Medlemmer  en  Lejlighed 
til  at  tjene.  Præstedommets  Hovedhensigt  er  i  Virkeligheden, 
at  vi  derigennem  faar  en  Anledning  til  at  tjene  vore  Med- 
mennesker. 

Vore  Sostre  samles  i  den  Kvindelige  Hjælpeforening,  og 
gennem  de  Lærdomme,  de  modtager  i  denne  Organisation, 
bliver  de  bedre  beredt  for  deres  Ansvar  som  Hustruer  og 
Modre.  En  god  Soster  i  den  Kvindelige  Hjælpeforening  bli- 
ver en  bedre  Hustru  og  Moder.  Ved  Studium  udvikler  hun  sit 
Sind,  saa  at  hun  kan  gaa  fremad  i  alle  Ting,  der  henhorer 
baade  til  dette  og  det  kommende  Liv. 

Søndagsskolen  tager  Vare  paa  vore  Børn  fra  deres  tid- 
ligste Barndom  og  lærer  dem  de  vidunderlige  Beretninger  fra 
Bibelen  paa  en  enkel  og  forstaaelig  Maade.  Saa  gaar  de 
videre  op  gennem  de  forskellige  Klasser,  indtil  de  naar 
Seniorklassen,  hvor  de  lærer  at  blive  bedre  Sidste  Dages 
Hellige  og  at  indrette  vore  Liv  saaledes,  at  vi  faar  større 
Udbytte  af  dem. 

Vor  Ungdomsforening  underviser  unge  Mænd  og  Kvinder 
i  de  Ting,  der  interesserer  dem  mest.  Den  udvikler  deres 
Sind,  Aand  og  Intelligens  og,  gennem  de  forskellige  Legems- 
øvelser, udvikler  den  ogsaa  deres  Legemer.  Vi  tror,  at  der- 
som vi  skal  udvikle  en  sund,  stærk  Aand,  maa  vi  ogsaa  ud- 
vikle et  sundt,  stærkt  Legeme.  Ungdomsforeningen  lærer  de 
unge  at  staa  frem  for  en  Forsamling  for  at  tale  uden  Frygt. 
Den  lærer  dem  at  debattere,  synge  og  fremstille  et  Emne  paa 
en  klar  og  behagelig  Maade.  Den  sorger  endogsaa  for  deres 
Rekreation.  Den  lærer  dem  at  lege  og  have  Fornøjelser  paa 
en  passende  Maade.  Gennem  vort  Konkurrencearbejde  lærer 
de  at  tabe  paa  den  rette  Maade  og  at  forstaa,  at  vi  ikke  alle 
kan  tage  den  første  Plads  i  Konkurrencen,  men  at  vi,  selv 
om  vi  ikke  bliver  udnævnt  til  Vindere,  dog  har  vundet  Kam- 
pen. Vi  har  udarbejdet  vort  Emne,  eller  hvad  nu  end  Kon- 

kurrencen  maatte  gælde,  og  ingen  vil  være  i  Stand  til  at  tage 
denne  Kundskab  fra  os.  Der  er  maaske  nogen,  der  siger,  at 
dette  ikke  er  Religion,  men  lad  os  huske,  at  alle  Ting,  der 
fører  til  Menneskehedens  Udvikling,  horer  med  til  vor  Re- 
ligion. Dersom  vi  tror  paa  evig  Fremgang,  véd  vi,  at  jo  mere 
vi  kan  lære,  medens  vi  er  her  paa  Jorden,  jo  bedre  vil  vor 
Stilling  blive  i  det  næste  Liv,  og  dersom  vi  har  lært  vor 
Lektie,  medens  vi  var  her  paa  Jorden,  vil  vi  komme  saa 
meget  længere  frem  end  de,  som  er  uvillige  til  at  benytte  de 
Anledninger,  de  har,  medens  de  er  paa  Jorden. 

Kirken  har  gaaet  fremad  i  de  101  Aar,  den  har  eksisteret, 
og  vil  fortsætte  at  gøre  saa  i  Fremtiden.  Det  er  Herrens 
Værk,  og  ingen  kan  standse  det.  Det  afhænger  ikke  af,  om 
De  og  jeg  er  trofaste.  Værket  vil  fortsætte  at  rulle  fremad. 
Men  de,  som  ikke  vil  være  trofaste,  vil  selv  tabe  derved. 
»Kirken  kan  godt  eksistere  uden  os,  men  vi  kan  ikke  und- 
være Kirken  og  de  mange  Velsignelser,  vi  modtager  hver 
eneste  Dag.«  Holger  M   Larsen. 


Lektier  for  Børneklasser  (10 — 14  Aar). 

12.  April: 
MENNESKETS  KOMME. 
Dersom  vi  fortolker  1.  Mosebog  i  Lys  af  den  Underretning, 
vi  faar  i  Mose  Bog  i  den  Kostelige  Perle,  vil  vi  bemærke,  at 
den  Del  af  1.  Mosebog,  der  omhandler  Skabelsen,  fremkom 
som  Følge  af  et  Syn.  Dersom  vi  anerkender  den  Teori,  at 
Moses  skrev  Bogen,  og  det  kan  vi  gore,  da  den  Kostelige  Perle 
bekræfter  denne  Teori,  saa  maa  vi  med  en  Gang  se,  at  Be- 
retningerne om  Skabelsen  ikke  var  Beskrivelser  af  de  for- 
skellige Skabelses-Processer,  men  blot  en  Opregning  af 
Kendsgerninger,  der  var  fremsat  paa  en  saadan  Maade,  at  det 
var  tilfredsstillende  for  de  primitive  Israeliter  paa  Mose  Tid. 
Videnskabsmænd  siger,  at  den  Beretning,  der  findes  i  1. 
Mosebog,  ligner  andre  primitive  Skabelsesberetninger.  Dette 
er  meget  rimeligt.  Vi  kan  antage,  at  Beretningerne  om  Ska- 
belsen kom  et  Resultat  af  Forespørgsel  og  Forsøg  paa  at  be- 
svare denne.  Naar  den  Person,  der  forklarede,  sagde:  »Gud 
gjorde  dette,«  saa  var  dette  tilfredsstillende  for  hvem  som 
helst,  der  troede  paa  en  almægtig  Gud.  Men  en  saadan  Paa- 
stand forklarer  ikke  en  Proces. 

Ved  at  gennemlæse  de  to  forste  Kapitler  i  1.  Mosebog  vil 
man  bemærke,  at  Guds  Eksistens  ikke  bliver  betvivlet.  Guds 
Magt  og  Guds  Eksistens  bliver  begge  taget  for  at  være  selv- 
følgelige. Gud  sagde:  »Bliv  Lys«,  og  der  blev  Lys.  Det  primi- 
tive Menneske  opfattede  det  hele  som  et  Udslag  af  Guds  Ind- 
fald og  Luner.  Derfor  blev  der  ikke  givet  nogen  Aarsager  for 
de  forskellige  Ting.  Ligesaa  vel  som  man  anerkendte  lune- 
fulde jordiske  Herskere,  anerkendte  man  ogsaa  en  saadan 
Gud.  Mennesket  i  Dag  fordrer  at  faa  Aarsager  at  vide.  Det  vil 
ikke,  i  sin  religiose  Teori,  anerkende  en  Gud,  der  kun  følger 
Luner  og  Indfald,  mere  end  det,  i  sin  politiske  Teori,  vil 
anerkende  en  saadan  Hersker.  De  fleste  religiose  Mennesker 
i  Dag,  og  særlig  de  Sidste  Dages  Hellige,  fordrer,  at  der  skal 
være  en  Aarsag  for  alle  Ting.  De,  der  i  vore  Dage  læser  Ska- 
belsesberetningen i  1.  Mosebog,  anerkender  den  som  sand, 
men  ikke  som  en  fuldkommen  Beskrivelse  af  hele  Skabelses- 
processen. Beretningen  om  Menneskets  Skabelse  optager  kun 
to  Vers  (1.  Mos.  1:  27  og  2:  7).  Og  endog  disse  to  Vers  synes, 
som  vi  har  sagt  i  en  foregaaende  Lektie,  at  omfatte  to  for- 
skellige Skabelser. 

Hvad  er  Mennesket?  Hvem  er  Mennesket?  Hvorfor  er  det 
paa  Jorden?  Hvorledes  kom  det  til  Jorden?  Er  det  et  Dyr? 
Forsog  at  definere  Ordet  »Menneske«  og  bemærk,  hvor  svært 
det  er  at  gøre  dette.  Eftersom  vi  vokser  og  udvikler  os,  vil  vor 
Definition  af  dette  Ord  blive  endnu  vanskeligere.  Enkelte 
Videnskabsmænd  fortæller  os,  at  Mennesket  har  være l  paa 
Jorden  i  Titusinder  af  Aar.  Andre  Videnskabsmænd  fortæl- 
ler, at  den  Kultur,  der  gør  Mennesket  til  det,  det  er  i  Dag, 
kun  er  nogle  faa  Tusinde  Aar  gammel.  Bibelen  synes  at  an- 
give, at  Mennesket  kom  temmeligt  sent.  Der  er  ingen  Har- 
moni i  disse  forskellige  Synsmaader.  De  kan  ikke  alle  være 
den  hele  Sandhed,  og  ingen  af  dem  synes  heller  at  være  helt 
falske. 

Læs  1.  Mos.  1:  24  og  25.  Bemærk  hvorledes  alle  Skabninger 
paa  Jorden  blev  gjort  »efter  sit  Slags«.  Bemærk  den  fuld- 
stændige Forandring  i  Vers  26  og  27.  Mennesket  er  skabt 
»efter  sit  Slags«,  men  i  »Guds  Billede«.  Mennesket  er  ifølge 
Evangeliets  Plan  et  fornuftigt  Væsen.  Det  kender  godt  fra 
ondt  og  er  derfor  i  Stand  til  at  dømme  moralsk t  og  kan 
trække  Slutninger.  Det  er  i  Stand  til  at  forstaa  Lov.  Det  er 
i  Stand  til  at  være  lydigt  eller  ulydigt.  Den  Adam,  som  den 
evangeliske  Teori  fremstiller,  er  en  Mand,  der  har  stor  For- 
staaelse,  herlige  Erfaringer  og  Muligheder.  Dannede  Gud  et 

Menneske  ud  af  Jordens  Støv,  eller  var  der  en  Gud,  der  kom 
til  Jorden  og  fik  Adams  Navn  og  Mission? 

Denne  Lektie  er  meget  omtvistelig  og  kan  i  høj  Grad  gøres 
til  Genstand  for  Diskussion.  Nogle  af  de  Paastande,  der  er 
givet  i  vor  Lektie,  kan  maaske  lede  til  unyttige  Diskussioner. 
Men  det  er  ikke  nødvendigt,  dersom  man  behandler  denne 
Lektie  i  den  rette  Aand  og  med  det  rette  Alvor. 

Spørgsmaal. 

1.  Hvad  betyder  Ordet  »Adam«? 

2.  Hvad  er  Betydningen  af  Ordet  Sabbat? 

3.  Læs  1.  Mos.  2:  1 — 3.  Er  Jøderne  det  eneste  Folk,  der  har 
en  Uge,  der  bestaar  af  syv  Dage? 

4.  Læs  1.  Mos.  1:  26.  Hvad  betyder  Udtrykket:  »I  vort  Bil- 
lede?« 

5.  Har  Mennesket  selv  haft  noget  at  gøre  med  Evangeliets 
Plan,  eller  er  det  blot  en  Plan,  der  er  blevet  paatvunget 
Mennesket? 


19.  April. 

AABENBARINGERNES  BEGYNDELSE. 

Læs  1.  Mos.  3.  Kapitel.  Den  Kostelige  Perle,  Mose  Bog,  5.  Kapitel 

1.— 15.  Vers. 

Den  største  Lektie,  man  kan  lære  af  Beretningen  om  Ver- 
dens Skabelse  og  Menneskets  Komme  til  Jorden,  er  sandsyn- 
ligvis den,  at  Gud  gjorde  alle  Ting  i  en  bestemt  Hensigt  og 
som  et  Resultat  af  intelligent  Planlæggelse.  Gud  siger  et  Sted 
(Moses  1:  39),  at  hans  Værk  og  Herlighed  er  at  »tilvejebringe 
Udødelighed  og  evigt  Liv  for  Mennesket«.  Vi  har  saaledes  en 
Nøgle  til  Betydningen  af  vor  moderne  Paastand  om,  at  »Guds 
Herlighed  er  Intelligens«.  Mennesket  kan  kun  vokse,  efter- 
som det  erholder  Kundskab.  Kundskab  kommer  paa  to  Ho- 
vedmaader.  For  det  første:  ved  Iagttagelse  og  Undersøgelse 
af  Tingene.  For  det  andet:  ved  at  modtage  Kundskab  fra  en, 
der  véd.  Begge  Maader  fører  til  den  Sjælevækst,  som  er  i 
Overensstemmelse  med  Evangeliets  Principper.  Vi  kom  til 
denne  Jord,  for  at  vi  kunde  erholde  den  Udvikling  og  den 
Kundskab,  som  kan  komme  fra  Erfaring  gennem  Iagttagelse 
og  Undersøgelse  af  Tingene,  men  da  de  store  Plan  ikke  er  af 
denne  Jord  og  ikke  kom  som  Resultat  af  Menneskets  Er- 
faring her,  og  da  den  er  nødvendig  for  Menneskets  Liv  og 


161 

Vækst,  maatte  den  gives  til  Mennesket  paa  den  anden 
Maade,  hvorpaa  det  kan  modtage  Kundskab.  Heraf  kan  vi  se 
Nødvendigheden  og  Betydningen  af  Aabenbaring. 

I  det  tredie  Kapitel  af  1.  Mos.  fortælles  der  os  om  Menne- 
skets Fald,  hvorledes  det  foregik,  at  det  blev  udelukket  af 
Guds  Nærværelse.  Adam  kom  ind  i  den  nye  Tilstand  som  et 
Resultat  af  sin  egen  Handlemaade.  Han  forstod,  hvad  der 
vilde  ske  med  ham,  dersom  han  gjorde  visse  Ting.  Derfor 
kan  vi  sige,  at  denne  Forandring  af  hans  Tilstand  var  mere 
et  Resultat  af  vel  overvejet  Handling  end  ved  en  Tilfældig- 
hed. Men  enten  det  var  ved  en  Tilfældighed  eller  efter  Over- 
vejelse, saa  befandt  han  sig  i  en  Tilstand,  han  selv  ikke 
kunde  overkomme.  Han  havde  nogen  Erindring  fra  sin  tid- 
ligere Tilstand,  thi  han  fortsatte  at  gøre  de  Ting,  han  blev 
befalet  at  gøre,  men  han  vidste  ikke,  hvorfor  han  gjorde 
disse  Ting.  Med  andre  Ord,  Adam  var  i  den  Stilling,  at  han 
ikke  kendte  Tingenes  Hensigt.  Kan  man  ikke  sige,  at  naar 
man  ikke  fatter  Tingenes  Hensigt,  maa  man  leve  uden  Intel- 
ligens? Adam  behøvede  Kundskab.  Dersom  vi  blot  læser  det 
Gamle  Testamente,  synes  det,  som  om  det  tredie  Kapitel  i 
1.  Mosebog  ikke  giver  Adam  noget  som  helst  Haab.  Adam 
behøvede  en  bestemt  Slags  Kundskab.  Han  kunde  lære  om  de 
Ting,  der  henhørte  til  denne  Jord,  gennem  jordiske  Erfarin- 
ger. Men  han  behøvede  større  Kundskab  end  det,  Kundskab, 
som  ikke  kunde  komme  fra  Erfaring  og  Iagttagelse.  Han 
gjorde  Ting,  han  ikke  forstod.  Han  behøvede,  at  en,  der 
vidste  Besked,  fortalte  ham  om  de  nødvendige  Ting.  Vi,  som 
kender  Evangeliets  Plan,  saaledes  som  vi  gør  i  Dag,  kan  se, 
at  det  Gamle  Testamente  udelader  noget.  Vi  henvender  os 
til  Mose  Bog  i  den  Kostelige  Perle,  og  vi  finder,  hvad  det  er. 
Her  læser  vi  om  Begyndelsen  til  det  store  Aabenbarings- 
princip.  En  Engel  forklarede  Tingene  til  Adam,  og  den  Hel- 
ligaand  bar  Vidnesbyrd  om  dem. 

Aabenbaring  er  nødvendig  som  Grundlag  for  Religion  for 
alle  Kristne,  Joder  og  Muhammedaner.  Graden,  Udstræk- 
ningen, Arten  og  Teorien  med  Hensyn  til  Aabenbaringens 
Tid  opfattes  forskelligt  af  de  forskellige  Sekter  i  disse  tre 
Religionssystemer.  De  Sidste  Dages  Hellige  anerkender 
Teorien  om  »stadig«  Aabenbaring.  Derved  menes,  at  hvor 
som  helst  og  naar  som  helst  Guds  Kirke  er  oprettet  paa  Jor- 
den, vil  denne  Kirkes  Embedsmænd  virke  gennem  Præste- 
dømmets Myndighed,  og  at  en  af  Præstedømmets  Virksom- 
heder er  at  modtage  og  bringe  videre  Aabenbaringer  fra  Gud. 

Teorien  om  Menneskets  Handlefrihed  bliver  meningsløs 
uden  Princippet  Aabenbaring.  Vore  Lærdomme  om,  hvad 
der  er  godt  og  ondt,  Sandhed  og  Løgn,  vilde  være  meget 
usikre  og  vaklende,  dersom  disse  Lærdomme  ikke  var  byg- 
get paa  eller  støttet  af  Aabenbaring.  Uden  Aabenbaring  vilde 
der  ikke  være  nogen  Kirke,  saaledes  som  de  Sidste  Dages 
Hellige  forstaar  Udtrykket. 

Spørgsmaal. 

1.  Gentag  den  9.  Troesartikel. 

2.  Hvad  menes  der  med  Udtrykket  »Aabenbaring«? 

3.  Er  der  nogen  Forskel  mellem  Aabenbaring  og  Inspiration? 

4.  Forklar   hvad    der    menes    med    Udtrykket    »Menneskets 
Fald«. 

5.  Hvad  var  det  øjeblikkelige  Resultat  af  Faldet? 

6.  Er  Aabenbaring  ligesaa  nødvendig  for  Menneskene  i  Dag, 
som  det  var  for  Adam  paa  hans  Tid? 


Lektier  for  Børneklasser  (under  10  Aar). 

2  9.  Marts. 

JESUS  RENSER  TEMPLET. 

(Fortsat.) 

Den  samme  Ting  hændte  en  Gang  et  Hus,  som  var  bygget 
for  vor  Himmelske  Fader,  og  som  nogle  Mennesker,  der  el- 
skede ham,  havde  bygget  for  ham.  De  havde  bygget  det  netop 
som  et  Hus  for  Bøn,  og  de  kaldte  det  et  Tempel,  og  det  laa 
i  Jerusalem.  Da  Jesus  var  tolv  Aar  gammel,  gik  han  dertil 
med  sin  Moder  og  Josef.  Han  holdt  saa  meget  af  at  være  der, 
at  han  blev  der  meget  længere  end  nogen  af  de  andre,  og  da 
Marie  fandt  ham,  hvad  var  det  saa,  han  sagde  til  hende. 
Han  var  netop  ved  at  lære  at  arbejde  for  sin  Fader  i  Him- 
melen, og  han  holdt  allerede  meget  af  dette  Arbejde.  Da  Jesus 
blev  en  Mand,  havde  han  igen  en  Anledning  til  at  komme  i 
Templet,  og  det  var  netop  paa  den  Dag,  da  der  var  Tak- 
sigelsesdagens  Program. 

Alle  Jøderne  baade  fra  nær  og  fjern  kom  til  Templet,  de 
kom  der  for  at  bede  og  for  at  bringe  Ofre.  Jesus  tænkte  paa, 
hvor  herligt  det  vilde  være  at  komme  til  Guds  Hus  igen,  hele 
Vejen  tænkte  han  paa  vor  Himmelske  Fader,  og  hvilken 
Hjælp  han  vilde  faa  fra  ham,  da  han  nu  selv  var  en  Lærer. 
Han  havde  helbredet  syge  Mennesker  for  Gud,  og  han  havde 
vist  Hundreder  af  Mennesker,  hvordan  de  skulde  leve.  Og  nu 

var  han  paa  Vej  til  Guds  Hus  for  at  bede  og  prædike.  Da  han 
kom  til  Templet,  gik  han  ind,  idet  han  ventede  at  finde  alt 
stille  og  fredeligt. 

Men  hvad  tror  du,  han  saa?  Folket  havde  odelagt  hans 
Faders  Hus.  Der  var  ikke  stille  og  fredeligt,  der  var  Stoj  af 
Dyr  og  Raah  af  Mennesker,  og  han  kunde  lugte  daarlige 
Lugte.  Koer,  Faar  og  Lam  var  derinde,  og  deres  Ejere  raabte 
op,  idet  de  provede  paa  at  sælge  dem. 

Der  var  ogsaa  Boder,  hvor  de  kunde  faa  Penge  vekslede, 
for  Præsten  havde  sagt,  at  enhver  maatte  betale  med  jodiske 
Penge,  og  saa  maatte  de  betale  for  at  faa  deres  Penge 
vekslede. 

Da  Jesus  saa  alt  dette,  blev  han  meget  bedrovet,  meget 
mere  end  Jane  og  Willy  blev,  da  de  saa,  at  deres  Hus  var 
odelagt. 

Han  var  kommet  for  at  bede  og  takke  Gud  med  Sange  og 
Ofre,  og  han  havde  fundet  denne  Stoj,  dette  Køb  og  Salg  og 
disse  daarlige  Lugte.  Han  var  saa  vred,  at  han  sagde  til  sig 
selv:  »Jeg  vil  gore  en  Ende  paa  alt  dette.«  Saa  lavede  han 
en  Pisk  af  Træ,  og  saa  drev  han  alle  disse  købende  og  sæl- 
gende med  deres  Faar  og  andre  Dyr  ud  af  Templet.  Han 
vendte  Bordene,  hvor  de  havde  vekslet  Penge,  med  Bord- 
pladen nedad  og  kastede  deres  Penge  bort.  Han  sagde  til 
Folkene,  som  havde  Bure  med  Duer  at  sælge:  »Tag  disse 
Ting  bort.  Dette  Hus  er  for  Bon.  Gør  ikke  min  Faders  Hus 
til  et  Handelshus.«  Den  næste  Gang,  Jesus  kom  for  at  besøge 
sin  Faders  Hus,  hvordan  tror  du  da,  at  Folkene  opførte  sig, 
som  var  der? 


5.  April. 

HVORLEDES  JESUS  VALGTE  SINE  HJÆLPERE. 

Tekst:  Math.  4:  18—22;  Mark.  1:  16—20;  3:  13—19;  Luk.  5:  1—11; 

Joh.  1:  19—51. 

Da  Jesus  sendte  Vekselererne  ud  af  Templet,  gjorde  han 
sit  Arbejde  alene,  men  der  var  saa  mange  Mennesker,  som 
ønskede  at  hore  ham  tale,  saa  han  behovede  nogle  til  at 
hjælpe  sig,  og  saa  hjalp  hans  Fader  i  Himlen  ham  med  at 
udvælge  sig  nogen,  som  kunde  hjælpe  ham.  Det  var  Johan- 
nes Døberen,  som  fandt  de  første  to  Mænd,  som  troede,  at 
Jesus  var  Kristus,  det  var  Andreas  og  Johannes.  Saa  fandt 
Andreas  sin  Broder  Simon,  og  de  tre  fulgte  nu  Jesus,  idet  de 
sagde  til  hinanden:  »Vi  har  fundet  Kristus,  den  nye  Konge.« 

Næste  Dag  saa  Jesus  en  Mand,  som  hed  Philip,  og  sagde  til 
ham:  »Følg  mig.«  Philip  vidste  med  det  samme,  at  det  var 
Kristus,  som  havde  kaldt  ham,  og  han  kendte  en  Mand,  som 
hed  Nathanael,  en  meget  god  Mand,  som  hver  Dag  gik  til  et 
stille  Sted  i  Skyggen  af  et  Træ  og  bad  til  Gud.  Philip  bad 
ham  nu  gaa  med  Jesus,  og  de  to  gik  sammen,  og  Jesus  blev 
meget  glad  for  at  se  Nathaniel  og  sagde:  »Her  kommer  en 
god  Mand.«  Nathanael  var  saa  forbavset,  at  han  sagde: 
»Hvornaar  lærte  du  mig  at  kende?«  Og  Jesus  svarede:  »Jeg 
saa  dig,  da  du  bad  under  Træet.«  Nathanael  var  meget  for- 
bavset og  sagde:  »Du  er  Guds  Son,  Kongen  i  Israel.« 

En  Dag,  da  Jesus  vandrede  paa«  Bredden  af  Søen,  skød  en 
lille  Robaad  ud  i  Vandet,  og  i  den  sad  to  Mænd,  hvis  Navne 
var  Peter  og  Andreas.  De  var  de  samme  to  Fiskere,  som 
havde  fulgt  Jesus  for.  Jesus  gik  nu  ud  i  deres  Baad  og  fik 
dem  til  at  skubbe  den  lidt  længere  ud,  og  saa  begyndte  han 
at  tale  til  Folket,  som  havde  samlet  sig  paa  Bredden.  Da  han 
var  færdig  med  at  tale,  sagde  han  til  Simon:  »Ro  ud  paa  det 
dybe  Vand  og  kast  Nettene  ud,  saa  I  kan  fange  nogle  Fisk.« 
Simon  svarede:  »Herre,  vi  har  fisket  hele  Natten  og  ikke 
fanget  noget,  men  paa  dit  Ord  vil  vi  kaste  Netlene  ud  igen.« 
Og  da  de  havde  gjort  det  og  trak  Nettene  op  igen,  var  de  saa 
fyldte  med  Fisk,  at  de  var  ved  at  gaa  itu. 

Jesus  sagde  til  dem:  »Kom  med  mig,  og  jeg  vil  gøre  jer  til 
Menneskefiskere.«  Han  bad  dem  forlade  deres  Arbejde  og 
deres  Hjem  og  gaa  med  ham  fra  By  til  By,  og  med  det 
samme  forlod  de  deres  Baade  og  Net  og  fulgte  Jesus  for  at 
hjælpe  ham.  Da  Jesus  havde  gaaet  et  lille  Stykke  længere, 
saa  han  to  andre  Fiskere,  hvis  Navne  var  Jacob  og  Johannes. 
De  var  beskæftiget  med  at  bode  deres  Net,  da  Jesus  kaldte 
paa  dem  og  bad  dem  blive  hans  Hjælpere,  og  straks  forlod 
de  deres  Fader  i  Baaden  sammen  med  en  Tjener  og  kom  og 
fulgte  Jesus. 

En  Dag  kom  disse  fem  til  en  bred  Vej,  som  kostede  mange 
Penge  at  holde  i  Stand,  saa  mange,  at  en  Mand  maatte  sidde 
i  et  lille  Kontor  ved  Siden  af  Porten  og  tog  Penge  af  alle,  som 
kom  denne  Vej,  og  disse  Penge  blev  brugt  til  at  holde  Vejen 
i  Stand  for.  Den  Mand,  som  sad  og  modtog  Pengene,  var 
Matthæus.  Nogle  Mennesker  kunde  ikke  lide  ham,  fordi  de 
skulde  betale  ham  Penge,  men  Jesus  vidste,  at  han  var  en 
god  Mand  og  lige  af  den  Slags,  som  han  skulde  bruge  til 
Hjælpere,  og  derfor  sagde  han  til  Matthæus:  »Følg  mig.«  Og 

Matthæus  stod  op  med  del  samme  og  gik,  han  forlod  sine 
Penge  og  sil  store  Hus  og  fulgle  Jesus. 

En  anden  Gang  kom  en  ung  Mand  lobende  efter  Jesus. 
»Herre,«  sagde  han,  »jeg  vil  gaa  med  dig,  hvor  du  ønsker 
det.«  Disse  gode  Mænd  syntes  at  vide  i  deres  Hjerter,  at 
Jesus  havde  kaldet  dem  til  at  blive  sine  Hjælpere.  En  Tid 
senere  kaldte  Jesus  12  af  sine  Disciple  lil  at  blive  sine  spe- 
cielle Hjælpere,  han  vilde  sende  dem  til  andre  Byer,  saa  at 
de  kunde  tale  for  ham  og  gore,  som  han  vilde  have  gjort, 
hvis  han  havde  været  der. 

Og  nu  skal  jeg  fortælle  jer,  hvordan  han  bar  sig  ad  med 
at  udvælge  dem.  Han  gik  op  paa  et  Bjerg  for  al  bede  til  Gud, 
og  hele  Natten  bad  han  sin  Fader  om  at  hjælpe  ham,  saa  at 
han  kunde  vælge  de  rigtige  Mænd.  Og  da  Morgenen  kom, 
vidste  han,  hvem  det  skulde  være.  Han  kaldte  dem  til  sig, 
velsignede  hver  af  dem  og  fortalte  dem,  hvad  de  skulde  gore. 
Peter,  Andreas,  Jakob,  Johannes  og  Matthæus  var  mellem  de 
tolv  Mænd,  som  Jesus  havde  kaldet  til  at  blive  hans  tolv 
Apostle. 

Jesus  holdt  disse  tolv  nær  til  sig  i  Resten  af  sin  Levetid, 
han  lærte  dem,  hvorledes  de  skulde  arbejde  for  ham,  saaledes 
at  han,  naar  han  var  kaldt  til  sin  Fader  i  Himlen,  kunde 
have  nogen  paa  Jorden,  som  kunde  lære  om  ham. 


1  2.  A  p  r  i  1. 
KRISTUS  OG  DEN  RIGE  UNGE  MAND. 

Teksl:  Math.  19:  16—30;  Mark.  10:  17—31;  Luk.  18:  18-30. 

Vor  Historie  i  Dag  handler  om  en  ung  Mand,  som  onskede  en 
Ting  saa  meget,  at  han  gik  til  Jesus  og  spurgte  ham,  hvordan 
han  skulde  faa  det,  men  da  Jesus  fortalte  ham,  hvordan  han 
skulde  bære  sig  ad,  var  han  ikke  stærk  nok  lil  at  gore  det.  Han 
var  ligesom  en  lille  Dreng,  som  havde  sine  nye  Benklæder  paa. 
Han  og  hans  Moder  spadserede  ned  gennem  Byen  lige  efter  et 
stærkt  Regnskyl,  og  paa  Vejen  kom  de  til  et  Hul  fyldt  med  Mud- 
der og  snavset  Vand.  Den  lille  Dreng  spurgte:  »Hvordan  skal 
vi  komme  forbi,  Moder?  Skal  jeg  prove  at  springe  over  Hul- 
let, eller  skal  jeg  gaa  rundt  om  det?«  Hans  Moder  svarede 
ham:  »Det  er  meget  bedre  at  gaa  rundt  om  det,  for  hvis  du 
bliver  siddende  fast  i  Mudderet,  kan  jeg  hjælpe  dig  los,  men 
hvis. du  prover  at  springe  over,  og  du  saa  ikke  kan,  vil  du 
ødelægge  dine  Benklæder.«  Den  lille  Dreng  saa  paa  Hullet 

om  og  om  igen  og  tænkte  paa,  hvor  morsomt  det  vilde  være 
at  springe  over  det,  og  saa  sagde  han:  »Aah,  Mor!  Jeg  kan 
gøre  det.«  Og  saa  sprang  han,  men  hans  højre  Fod  faldt  lige 
paa  et  blødt,  klæbrigt  Sted,  og  Drengen  faldt  lige  ned  i  Mud- 
derhullet. Hele  Resten  af  Vejen  sagde  han  til  sig  selv:  »Næste 
Gang,  jeg  spørger  om,  hvordan  jeg  skal  gøre  en  Ting,  vil  jeg 
gøre,  som  der  bliver  sagt.« 

Den  unge  Mand,  som  kom  til  Jesus,  ønskede  at  vide,  hvad 
han  skulde  gøre  for  at  være  sikker  paa  at  faa  et  Hjem  hos 
Gud,  og  han  knælede  ved  Jesu  Fødder,  for  han  var  en  meget 
alvorlig  og  ydmyg  ung  Mand.  Først  sagde  Jesus:  »Du  kender 
Budene,  gør  du  ikke?  Du  maa  ikke  stjæle,  du  maa  ikke  lyve, 
ære  din  Fader  og  Moder.  Hold  disse  Bud.«  »Det  gør  jeg  og- 
saa,«  sagde  den  unge  Mand,  »siden  jeg  var  en  ganske  lille 
Dreng,  har  jeg  fulgt  dem.  Jeg  hverken  stjæler  eller  lyver. 
Jeg  prøver  paa  at  ære  min  Fader  og  Moder  og  gøre  alle  de 
andre  Ting,  Gud  har  befalet.«  Da  Jesus  saa  paa  ham,  skin- 
nede hans  Øjne  af  Glæde  og  Kærlighed,  for  han  kunde  se  saa 
meget  godt  i  den  unge  Mand,  og  saa  sagde  han:  »Hvis  du 
ønsker  at  blive  fuldkommen,  at  være  i  Stand  til  at  leve  med 
Gud,  da  gaa  og  sælg  alt,  hvad  du  ejer,  og  giv  det  til  de  fat- 
tige. Ved  at  gøre  dette,  vil  du  samle  dig  Skatte  i  Himlen,  og 
saa,  min  Søn,  kom  og  følg  mig  og  hjælp  til  med  at  lære  en- 
hver Evangeliet.« 

De  unge  Mand  ønskede  at  gøre,  hvad  der  var  rigtigt,  han 
ønskede  at  lære  enhver  at  leve  paa  den  bedste  Maade,  lige 
som  Jesus  gjorde,  men  han  var  ligesom  den  lille  Dreng,  der 
kunde  lide  at  springe  over  Vandhuller,  han  var  ikke  stærk 
nok  til  at  gøre,  hvad  der  blev  sagt.  Han  ønskede  at  leve  efter 
Guds  Vilje,  men  han  kunde  ikke  undvære  sine  Penge,  sit  Hus 
og  sine  Agre,  derfor  drejede  han  sig  bedrøvet  bort,  for  han 
var  meget  rig.  Det  var  slemt,  at  han  ikke  kunde  se,  at  de 
lykkeligste  Mennesker  er  dem,  som  sætter  Gud  over  alle 
andre  Ting,  og  at  han  ikke  kunde  se,  at  ved  at  give  og  hjælpe 
andre,  faar  man  mere  Glæde  end  ved  at  beholde  alt  for  sig 
selv.  Da  han  var  gaaet,  sagde  Peter,  en  af  Jesu  Apostle: 
»Herre,  her  er  vi.  Vi  har  forladt  alt  for  at  følge  dig.«  Og  Je- 
sus svarede:  »Ja,  Peter,  og  jeg  lover  jer,  at  I  vil  blive  mere 
og  mere  velsignede  for  hver  Dag,  I  lever  her.  Og  naar  I  kom- 
mer til  Himmelen,  vil  I  komme  til  at  leve  hos  Gud.« 

19.  April. 
ENKENS  SKÆRV. 

Tekst:  Mark.  12:  41-44;  Luk.  21:  1-4. 

For  ikke  saa  længe  siden  gav  jeres  Søndagsskolelærerinde 
jer  en  lille  Konvolut,  som  I  skulde  tage  med  hjem,  og  sagde: 
»Her  er  en  lille  Papirpung.  Det  er  en  lille  Pung,  hvori  I  skal 
gemme  Penge  til  Søndagsskolen.  Tag  den  med  hjem  i  Dag 
og  tag  den  med  igen  næste  Søndag,  og  en  Gang  imellem  gen- 
nem Ugen  maa  I  putte  nogle  Penge  i  den,  put  hvert  lille 
Pengestykke  i,  som  du  mener  at  kunne  spare.  Det  er  svært 
nok  at  spare  en  25  Øre  eller  maaske  3 — 4  Tiører.  Men  hvis 
alle  Piger  og  Drenge  putter  deres  25  Ører  og  10  Ører  i  Kon- 
volutterne og  tager  dem  med  til  Søndagsskolen  igen,  vil 
denne  faa  Penge  til  at  købe,  hvad  den  behover.  Kan  du 
huske,  hvor  mange  Penge  du  lagde  i  din  Konvolut?  Hvor 
mange  Penge  havde  du  tilbage  i  din  Pung  eller  din  Spare- 
bøsse, da  du  havde  lagt  Penge  i  Søndagsskolens  Pung?  Vor 
Historie  i  Dag  er  om  en  Kvinde,  som  gav  alle  de  Penge,  hun 
havde,  til  Gud.  Det  var  en  meget  fattig  Kvinde,  som  levede 
i  Jerusalem,  hvor  Templet  var.  Hele  Vejen  rundt  om  Templet 
var  der  aabne  Rum,  hvor  Folk  stod  og  talte  eller  spadserede, 
naar  Tempeltjenesten  ikke  var  begyndt.  Ved  Siden  af  Dø- 
rene ind  til  Templet  var  der  Bøsser  med  en  lille  Aabning 
foroven.  I  disse  Bosser  lagde  Folk  de  Penge,  som  de  følte,  de 
kunde  give  til  Guds  Arbejdes  Fremme.  De  lagde  Pengene  i, 
enten  naar  de  gik  ind  i  Templet,  eller  naar  de  kom  ud.  Nogle 
lagde  mange  smaa  Pengestykker  i,  andre  lagde  store,  tunge 
Pengestykker,  og  naar  disse  tunge  Mønter  faldt  ned  paa  Bun- 
den af  Bossen,  lavede  de  meget  Stoj.  Men  de  Mennesker, 
som  lagde  Mønterne  i,  kunde  godt  lide  at  høre  denne  Stoj, 
fordi  de  troede,  at  andre  Mennesker  kunde  hore  det  og  sige: 
»Aah,  hør!  Var  det  ikke  en  Masse  Penge,  den  Herre  lagde  i 
Bøssen?«  Næste  Gang  skal  vi  høre  om  en  fattig  Kone,  som 
ogsaa  lagde  Penge  i  Bøssen  ved  Indgangen  til  Templet. 

En  Dag  gik  en  meget  fattig  Kone  op  til  Templet,  hun  havde 
kun  to  Ører,  en  Øre  er,  som  du  ved,  en  meget  lille  Kobber- 
mønt, den  mindst  Mønt,  der  er  i  Brug.  Andre  Tider  havde 
hun  maaske  været  i  Stand  til  at  give  mere,  men  dette  Aar 
var  hun  Enke.  Hendes  Mand  var  dod,  og  hun  var  den  .eneste 
i  Familien,  der  kunde  arbejde  for  at  skaffe  Penge.  Men  hun 
ønskede  at  sige  »Tak«  til  Gud,  for  han  havde  givet  hende 

mange  Velsignelser.  Hun  maa  have  været  en  brav,  taknem- 
melig Kvinde,  for  de  Mennesker,  der  kan  tænke  paa  den 
Maade,  maa  være  gode.  Saa  gik  hun  til  Templet.  Der  var 
mange  Mennesker  deroppe,  som  vandrede  omkring  og  sam- 
talede. Der  var  ogsaa  mange,  som  lagde  Penge  i  Bøsserne 
ved  Dorene,  sommetider  var  Mønterne  tunge  og  Bumpet  var 
hojt,  men  sommetider  var  Monterne  lette  og  Bumpet  var  saa 
svagt,  at  man  kun  kunde  hore  det  lige  ved  Siden  af.  Nu  kom 
den  fattige  Kone  og  lagde  sine  smaa  Monter  i  Bossen.  De  var 
saa  smaa,  at  jeg  tror  ikke,  at  nogen  anden  end  den  fattige 
Kone  selv  kunde  høre,  at  de  faldt  paa  Bunden  af  Bøssen.  Men 
det  gjorde  ikke  hende  noget,  hun  gik  hjem  og  var  lykkelig, 
fordi  hun  vidste,  at  hun  havde  givet  alt,  hvad  hun  ejede. 

Da  hun  lagde  sine  Penge  i  Bøssen,  sad  Jesus  og  hans  Ven- 
ner lige  i  Nærheden.  De  var  ogsaa  kommet  til  Templet  for  at 
takke  Gud  for  de  Velsignelser,  de  havde  modtaget.  Jesus  saa 
de  rige  give  af  deres  Overflod,  og  han  saa  den  fattige  Kone 
lægge  sine  fattige  Mønter. 

Saa  kaldte  han  paa  sine  Disciple  og  sagde:  »Kom  her,  mine 
Brodre.  Saa  I  den  fattige  Kvinde  lægge  sine  to  Ører?  Sande- 
lig siger  jeg  Eder,  at  hun  lagde  flere  Penge  i  end  nogen  af 
de  rige  Folk.  De  lagde  kun  lidt  af,  hvad  de  havde,  men  hun 
lagde  alt,  hvad  hun  ejede.« 


For  den  flittige  har  Ugen  syv  »i  Dag«,  for  den  dovne  syv 
»i  Morgen«. 

